നിതിന കൊലപാതകം പ്രതി കൊലയ്ക്കായി പരിശീലനം നടത്തി, ആദ്യത്തെ കുത്തില് തന്നെ വോക്കല് കോഡ് അറ്റുപോയി പാലാ സെയ്ന്റ് തോമസ് കോളേജ് വിദ്യാര്ഥിനി നിഥിന മോളെ കൊലപ്പെടുത്താനായി പ്രതി കൃത്യമായ ആസൂത്രണം നടത്തി. കൊലപാതകത്തിനായി അഭിഷേക് പരിശീലനം നടത്തിയെന്നും പൊലീസ് സംശയിക്കുന്നു. ഒരാഴ്ച മുന്പ് പുതിയ ബ്ലേഡ് വാങ്ങി അഭിഷേക് പരിശീലനം നടത്തിയതായാണ് വിവരം. ക്രിമിനല് പശ്ചാത്തലമില്ലാത്ത അഭിഷേക് എങ്ങനെ കൃത്യമായി കൊലപാതകം നടത്തിയെന്നതാണ് പൊലീസിന്റെ സംശയം വര്ദ്ധിപ്പിക്കുന്നത്. ആദ്യത്തെ കുത്തില് തന്നെ നിതിനയുടെ വോക്കല് കോഡ് അറ്റുപോയി. കഴുത്തിലേറ്റ മുറിവ് ആഴത്തിലും വീതിയിലുമുള്ളതാണെന്നും രക്തധമനികള് മുറിഞ്ഞുപോയെന്നും റിപ്പോര്ട്ടില് പറയുന്നു. രക്തം വാര്ന്നതാണ് മരണകാരണമെന്നുമാണ് പോസ്റ്റ്മോര്ട്ടം റിപ്പോര്ട്ടില് പറയുന്നത്. കൊല്ലണമെന്ന് ആഗ്രഹിച്ചിരുന്നില്ലെന്നും സ്വയം മുറിവേല്പ്പിച്ച് നിഥിനയെ ഭയപ്പെടുത്താനാണ് തീരുമാനിച്ചിരുന്നതെന്നാണ് അഭിഷേക് പോലീസിന് നല്കിയിരുന്ന മൊഴി. എന്നാല് പോലീസ് ഇക്കാര്യം തള്ളുകയാണ്. കൊലപാകം കൃത്യമായ ആസൂത്രണത്തോടെയാണെന്നതിന് തെളിവുകള് വിശദീകരിച്ചുകൊണ്ടാണ് പോലീസിന്റെ റിമാന്ഡ് റിപ്പോര്ട്ട്. കൊലപാതകത്തിനായി പേപ്പര് കട്ടര് തിരഞ്ഞെടുത്ത പ്രതി ഒരാഴ്ച മുമ്ബ് ആസൂത്രണം തുടങ്ങി. കട്ടറിലെ പഴയ ബ്ലേഡിന് പകരം പുതിയത് വാങ്ങിയത് ആസൂത്രണത്തിന്റെ തുടക്കമായിരുന്നു. നിതിനയെ കൊലപ്പെടുത്തുമെന്ന് സുഹൃത്തിന് സന്ദേശമയച്ച പ്രതി നിതിനയുടെ അമ്മയെ ഭീഷണിപ്പെടുത്തിയെന്നും വ്യകമായി. കോളജിലെ ബാച്ചിലര് ഓഫ് വൊക്കേഷനല് സ്റ്റഡീസ് ഫുഡ് പ്രോസസിങ് ടെക്നോളജി ബി.വോക് കോഴ്സിലെ ആറാം സെമസ്റ്റര് വിദ്യാര്ഥികളാണ് നിധിന മോളും അഭിഷേകും. കോഴ്സിന്റെ ആറാം സെമസ്റ്റര് പരീക്ഷ എഴുതി പുറത്തിങ്ങുമ്ബോഴാണ് വെള്ളിയാഴ്ച പ്രതി യുവതിയെ ആക്രമിച്ചത്.